রংপুর সরকারি কলেজ, রংপুর বাংলাদেশের রংপুর শহরের একটি সরকারি উচ্চশিক্ষা প্রতিষ্ঠান। এটি শহরের কেন্দ্রস্থল রাধাবল্লভ এলাকায় অবস্থিত এবং ২৫ জুলাই, ১৯৬৩ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ১৪টি বিষয়ে স্নাতক (সম্মান) এবং ৭টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ১১,৩৭৫ জন শিক্ষার্থী অধ্যয়ন করছে।  ইতিহাস  থাম্ব|কলেজের প্রধান ভবন১৯৬৩ সালের ১ জানুয়ারি রংপুরের একমাত্র শিক্ষাপ্রতিষ্ঠান কারমাইকেল কলেজ সরকারি করায় শিক্ষার্থীদের আসন সংখ্যা সীমিত হয়ে যায়। এ সময় এলাকায় আর কোনো কলেজ না থাকায় শিক্ষার্থীরা সমস্যায় পড়ে। শিক্ষার্থীদের চাহিদার জন্য একটি কলেজ প্রতিষ্ঠার প্রয়োজনীয়তা অনুভূত হয় এবং অধ্যাপক এমাজ উদ্দিনের (ঢাকা বিশ্ববিদ্যালয়ের সাবেক উপাচার্য) আন্তরিক প্রচেষ্টায় অধ্যাপক ফুলায় হোসেন, ডিসি ও. এম. কর্নি, এডিসি আবদুস সাত্তার, জেলা শিক্ষা কর্মকর্তা তাহমেদুর রহমান (টি রহমান), অ্যাডভোকেট আবুল খান, আমিন হোসেন, আবু সালেক, আবুল হোসেন, মঈন উদ্দিন সরকার এমপি এবং আরও অনেক বিত্তশালী ব্যক্তি অর্থ ও জমি দান করেন। তাছাড়া এলাকার অনেকেই অর্থ ও জমি দান করে এগিয়ে আসেন। এরপর, ১৯৬৩ সালের ২৫ জুলাই কলেজটি প্রতিষ্ঠিত হয়। প্রফেসর এমাজউদ্দিন আহমদকে অধ্যক্ষ ও প্রফেসর ফুলে হোসেনকে উপাধ্যক্ষ করে নৈশ্য কলেজ হিসেবে কৈলাশ রঞ্জন উচ্চ বিদ্যালয়ে এবং ডে কলেজ হিসেবে রাম বাবুর জমিদার বাড়িতে (কালিধাম) কলেজটির যাত্রা শুরু হয়।   ১৯৬৩ থেকে ১৯৯২ সাল পর্যন্ত রাজশাহী বিশ্ববিদ্যালয়ের অধীনে এরপর থেকে আজ অবধি জাতীয় বিশ্ববিদ্যালয়ের অধীনে স্নাতক ও স্নাতকোত্তর এবং দিনাজপুর শিক্ষা বোর্ডের অধীনে উচ্চ মাধ্যমিক কোর্স প্রদান করা হয় ।    সময়রেখা     ১৯৬৩-  জুলাই - স্নাতক (পাশ) কোর্স পাঠদানের অনুমতি প্রদান ।  আগস্ট - উচ্চ মাধ্যমিক কোর্স পাঠদানের অনুমতি প্রদান।  ১৯৮৪ - জাতীয়করণ   ১৯৯৮ - স্নাতক (সম্মান) কোর্স পাঠদানের অনুমতি প্রদান  ২০১৪ - স্নাতকোত্তর কোর্স পাঠদানের অনুমতি প্রদান একাডেমিক কার্যক্রম থাম্ব|রংপুর সরকারি কলেজ  কলেজটির যাত্রা লগ্ন থেকে ১৯৯২ সাল পর্যন্ত রাজশাহী বিশ্ববিদ্যালয়ের অধিভুক্ত ছিল। প্রথম দিকে আই.এ. ক্লাশ খোলার অনুমতি দিলেও কলেজটির শিক্ষার মানের উপর ভিত্তি করে ১৯৬৫ সালে বি.এ. ক্লাশ খোলার অনুমতি দেয়। ১৯৬৭ সালে কলেজটিকে নিজস্ব ভবনে স্থানান্তরিত করা হয়। ডে কলেজ হিসেবে চালু থাকা কালিধামের জমিদার বাড়িটি ছাত্রাবাস হিসেবে ব্যবহৃত হতে থাকে। ১৯৭০ সালে রাজশাহী বিশ্ববিদ্যালয় বি.এস-সি. খোলার অনুমতি দেয়। ১৯৮৪ সালের ১ নভেম্বর কলেজটি জাতীয়করণ করা হয়। এই কলেজটি সরকারি হয়ে গেলে পূর্বের তুলনায় ছাত্র-ছাত্রী প্রচুর পরিমাণে বৃদ্ধি পায়। ১৯৯৩ সালে কলেজটি জাতীয় বিশ্ববিদ্যালয়ের অধিভুক্ত হয়। ১৯৯৭-৯৮ শিক্ষাবর্ষে বিশ্ববিদ্যালয় থেকে অনার্স কোর্স চালুর অনুমতি দেয়।   এছাড়াও বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র হিসেবে বিএ/বিএসএস প্রোগ্রাম চালু আছে।  ক্যাম্পাস রংপুর সরকারি কলেজের মোট জমির পরিমাণ ৫.২৬ একর, যা রংপুর স্টেডিয়ামের পাশে অবস্থিত। কলেজে ৪টি ভবনে মোট ৩৫টি কক্ষ রয়েছে, যার মধ্যে ২৩টি শ্রেণীকক্ষ। কলেজের ২টি হোস্টেল আছে। ছাত্রী হোস্টেলে ১০০ আসন রয়েছে এবং ছাত্র হোস্টেলটি পরিত্যক্ত।   অনুষদ ও বিভাগ  বর্তমানে কলেজটিতে উচ্চমাধ্যমিক, ডিগ্রি পাস কোর্স এবং ১৪টি বিষয়ে স্নাতক কোর্স চালু রয়েছে।  উচ্চমাধ্যমিক বিজ্ঞান  মানবিক  বাণিজ্য  স্নাতক (পাস) কোর্স  বিএ (পাস)  বিএসএস (পাস)  বিএসসি (পাস)  বিবিএস (পাস) স্নাতক ও স্নাতকোত্তর (সম্মান)  অনুষদ  বিভাগ  আসন স্নাতকোত্তর বিজ্ঞান অনুষদপদার্থবিদ্যা৪০রসায়ন৭০গণিত৬০জীবন ও পৃথিবী বিজ্ঞান অনুষদউদ্ভিদবিদ্যা৬০প্রাণীবিদ্যা৬০কলা অনুষদবাংলা১২০ইংরেজি৬০ইতিহাস১৩৫ইসলামিক ইতিহাস ও সংস্কৃতি৬০দর্শন৬০সমাজ বিজ্ঞান অনুষদঅর্থনীতি১৩০রাষ্ট্রবিজ্ঞান১৪০বাণিজ্য শিক্ষা অনুষদঅ্যাকাউন্টিং১৫০ব্যবস্থাপনা১২০  শিক্ষার্থী  ২০২৪ সালের তথ্য অনুযায়ী উচ্চ মাধ্যমিকে ২৭০০ জন, স্নাতক (পাশ) কোর্সে ৩৩৪৫ জন, স্নাতক (সম্মান) কোর্সে ৪৮৭৫ জন, স্নাতকোত্তর কোর্সে ৪৫৫ জন মিলে মোট ১১,৩৭৫ শিক্ষার্থী শিক্ষাগ্রহণ করছে।  উচ্চ মাধ্যমিক: একাদশ শ্রেণীর মোট আসন ১৪০০ (বিজ্ঞান ৭৫০, মানবিক ৩৫০ ও বাণিজ্য ৩০০)  ডিগ্রী (পাস) শ্রেণী: ৫৬০০ জন (১ম বর্ষ, ২য় বর্ষ ও ৩য় বর্ষ)  অনার্স শ্রেণী: ৩৩৫০ জন  মোট ছাত্র-ছাত্রী : ১৪৪০০ জন,  নিয়মিত: ১১৩৫০ এবং অনিয়মিত- ৩০৫০    সহশিক্ষা কার্যক্রম   রংপুর সরকারি কলেজ সাহিত্য-সংস্কৃতি সংসদ (রসক)  রসক বিতর্ক পরিষদ  বাঁধন (স্বেচ্ছায় রক্তদান সংগঠন)  রংপুর সরকারি কলেজ রোভার স্কাউট  বাংলাদেশ ন্যাশনাল ক্যাডেট কোর (বিএনসিসি)  ফলাফল ও র‍্যাংকিং  ২০০৯ থেকে ২০২৫ পর্যন্ত এইচএসসি পরীক্ষায় মোট অংশগ্রহণ করেছে ২০,৩০৮ জন, পাস করেছে ১৮,৯৫১ জন, ফেল করেছে ১৩৫৬ জন, এ+ পেয়েছে ৬৬৩৪ জন, শতকরা পাস করেছে ৯৩.৩২%, শতকরা এ+ পেয়েছে ৩২.৬৭ %।  ২০২৪ সহপাঠী কলেজ র‍্যাংকিং অনুযায়ী, রংপুর সরকারি কলেজ জাতীয় পর্যায়ে ৩২তম, দিনাজপুর বোর্ডে ২য় তম, রংপুর বিভাগে ২য় তম এবং রংপুর জেলায় ২য় তম স্থানে রয়েছে।  ২০১৫, ২০১৬, ২০১৭ ও ২০১৮ সালে জাতীয় বিশ্ববিদ্যালয়ের কলেজ র‍্যাংকিংয়ে রংপুর অঞ্চলের সেরা দশটি কলেজের মধ্যে একটি হিসেবে স্বীকৃতি দেওয়া হয়।  প্রাক্তন শিক্ষার্থী    খন্দকার গোলাম মোস্তফা (১৯৪৩-২০২০) দ্বিতীয় জাতীয় সংসদ সদস্য।  আবদুল খালেক চন্টু (১৯৪৬-২০১৭) পঞ্চম ও সপ্তম জাতীয় সংসদ সদস্য।  আবুল কাসেম (১৯৫৩-বর্তমান) হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের সাবেক উপাচার্য। তিস্তা ইউনিভার্সিটির বর্তমান উপাচার্য। চিত্রশালা  আরো দেখুন  কারমাইকেল কলেজ, রংপুর  বেগম রোকেয়া বিশ্ববিদ্যালয়, রংপুর  রংপুর জেলার শিক্ষাপ্রতিষ্ঠানের তালিকা  তথ্যসূত্র     বহিঃসংযোগ          বিষয়শ্রেণী:রংপুর জেলার মহাবিদ্যালয় বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়